Юрай Крижанич

Юрай Крижанич, , *1618, Обрг, Османска империя, днесь Хорватия – †12. септембер 1683, Вѣдень, Священна Римска империя — хорватскый католицкый священик, филозоф, лингвист, зачинатель славистикы, историк, мисионер, котрый пропаговав унию Католицкой и Православной Церков и едноту славянских народох (панславизм).Лукашова С. С.Encyclopædia Britannica

 Биография 
Походжѣня и штудииЮрай Крижанич походив з родины небогатого шляхтича Гаспара Крижанича.Васенко П. Г. Учив ся в католицкых семинариях в Загребѣ, Римѣ и Болоньи. В року 1641 высвяченый на поповство, в року 1642 достав ступень доктора теологии, в роках 1642–1646 служив каноником в Загребѣ. 
Выходна мисияПодля властной просьбы быв подготовленый на католицкого мисионера и в року 1647 первый раз навщивив Русске царство ай вывез одты Кирилову книгу, затым в роках 1652–1656 в Римѣ приготовив зберьку Bibliotheca Schismaticorum universa... (1656), котра обсяговала переложены до латины з грецкого и церковнославянского антикатолицкы писаня, а тыж одпертя на тоты писаня. Зберька была высоко оцѣнена Римсков куриов. Крижанич достав скромну пензию од папской влады, хоть он не того ся домогав.
Друга выходна мисияКрижанич на тот час вывинув идею, як споити вшиткых славянох в едной державѣ под политичнов владов Москвы, але в церковной унии, циже под духовнов владов Рима. Домогав ся од Папы, жебы го послали яко мисионера до  России, ай быв в року 1657 приятый до Конгрегации пропаганды вѣры, але таку мисию Папа не схвалив, поважуючи, же то не на часѣ. Крижанич ся ухылив до гамѣшства, на што звык быв и перед тым. Через русску амбасаду во Вѣдни в року 1658 понукнув ся на службу русскому царьови, затаивши свое католицке мисионерство. Быв наятый, же буде штудовати славянску граматику и в року 1659 пустив ся в путь до Москвы. Путь му забрав два рокы через войну, што точила ся в Малороссии, а скоро по приходѣ до Москвы, в януарѣ 1661 його гамѣшство было роскрыте, и быв высланый до Тобольска, «жебы там быв при царскых дѣлах, котры пристойны, а на прожитя му росказано давати мѣсячно 7,5 рублѣ». В Тобольску быв 15 рокы (1661–1676) аж до смерти царя Алексея I. Романова, а пак го перемѣстили до Соловецкого монастыря; в року 1677 царь Федор III. Романов змиловав ся и дозволив му одыйти з России, што было выимочным припадом. Крижанич оселив ся в Речи Посполитой. З войском  Яна Собеского брав участь во войнѣ з Османами, де 12. септембра 1683 упав в боях за Вѣдень. 

 Погляды и творба  
240px|right
Юрай Крижанич быв автором множества писань, котры были векшинов опубликованы в XIX. сторочу.  В роботѣ Грамати́чно изка̂занје об ру́ском јези́ку (1665) подавать проект единого панславянского языка, цѣнну филологичну роботу, котров заслужив собѣ честный титул "отця славянской поровнателной филологии".

Найпознатѣйшый Крижаничов трактат Политика или разговоры об владательству (1663–1666), подавать проект системы идеалного державного заряджѣня, поддавать критицѣ розличны стороны живота русского сполоченства и програму його перетворѣня. Крижанич поважовав, же в России треба змоцнити централну владу, реформовати войско, реорганизовати вонкашну и внуторну торговлю, законодарно закрѣпити права вшиткых станох. Тоты погляды были зважены и послужили назнаком про културны и социалны реформы Петра I. Великого, котрый пановав в роках 1682–1725.

В року 1659 перейшовши Мадярщину, Угорску Русь и Галич, Крижанич два рокы пробыв в Малороссии. Ку тому периоду припадають два його писаня: Опис пути зо Львова до Москвы и "Слово ку Черкасам". В первом автор указуе на вплыв Полякох и Грекох, як причину недякы Малоросох ку Великоросам, в другом радить Малоросам подрядити ся Московии.

 Жерела и одказы 
 Васенко П. Г.: Крижанич, Юрий Гаспарович // Русский биографический словарь  С-Пб., 1903. Том 9, сс. 441–443. 
 Лукашова С. С. КРИЖАНИЧ // Большая российская энциклопедия. Том 16. Москва, 2010, стр. 21.  Зредаговане: 2016. Одчитане: 14.07.2020


 Референции 

Категория:Слависты
Категория:Лингвисты
Категория:Мисионеры